   PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 21.02. 2007
Nr. Pl.-x 35


                                                   AVIZ

asupra  propunerii legislative   pentru modificarea şi completarea  Legii nr.152 din 15/07/1998 privind înfiinţarea Agenţiei Naţionale pentru Locuinţe şi a  Legii nr.543 din 20/12/2003  privind aprobarea Ordonanţei de urgenţă a Guvernului nr.83/2003
               În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea  Legii nr.152 din 15/07/1998 privind înfiinţarea Agenţiei Naţionale pentru Locuinţe şi a  Legii nr.543 din 20/12/2003  privind aprobarea Ordonanţei de urgenţă a Guvernului nr.83/2003, trimisă cu adresa nr.Pl.-x 35 din 12 februarie  2007, înregistrată cu nr. 31/86 din 12.02. 2007. 
               Senatul,  în calitate de primă Cameră sesizată, a respins propunerea legislativă, în şedinţa din 6 februarie 2007. 
    În conformitate cu dispoziţiile art.75 din Constituţia României, republicată şi ale art.92 alin. (9) din Regulamentul Camerei Deputaţilor, republicat, Camera Deputaţilor este  Cameră decizională. 

             Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege  menţionat mai sus, în şedinţa din  21 februarie 2007.


     Membrii comisiei au examinat propunerea legislativă supusă avizării, expunerea de motive, punctul de vedere al Guvernului, trimis cu adresa nr.3209 din 23.10.2006, prin care nu susţine adoptarea iniţiativei legislative şi avizul favorabil al Consiliului Legislativ nr.1224 din 11.09.2006.
                 Cu prilejul dezbaterilor, membrii Comisiei juridice au constatat că propunerea legislativă are drept obiect  locuinţele destinate închirierii  realizate prin investiţii publice, care fac parte din domeniul public şi  potrivit art.136 alin.4  prima teză  din Constituţia României, republicată, sunt inalienabile. De asemenea,  iniţiativa  face abstracţie de prevederile Legii nr.85/1992 privind vânzarea de locuinţe şi spaţii cu alte destinaţie construite din fondurile statului şi din fondurile unităţilor economice sau bugetare de stat, republicată, cu modificările şi completările ulterioare, şi propun reglementări specifice numai pentru vânzarea locuinţelor închiriate tinerilor.
În urma dezbaterilor Comisia, în unanimitate, a hotărât avizarea negativă a propunerii legislative .

În raport de obiectul şi conţinutul său, proiectul de lege face parte din categoria legilor ordinare.

